Assaɣ-a i yellan gar umsawal d umsiwel ad aɣ-yessiweḍ ad d-nessebgen amgired yellan gar umyaru d umsawal, imi amaru d amdan i yettidiren di tilawt, ma d amsawal yettili kan deg uḍris (ama d ungal, ama d tullist neɣ d ṣṣenf-nniḍen n uḍris n tsiwelt)2. Amaru yessnulfuy-d taḥkayt, ma d amsawal iḥekku-tt-id. Amgired-agi i yellan gar umsawal d umaru yerza ula d amsiwel d yimeɣri, imi amsiwel d win iwumi i d-tettwaḥka taḥkayt, am umsawal deg uḍris kan i yettili. Ma d imeɣri d win i yeqqaren, d amdan i yettidiren di tilawt3. Ay-agi d ayen ad dnessebgen s uzenziɣ-a: